Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 223

h) Automatikus tűzvédelmi berendezések témából: Definíciós szinten sajátítsák el a tanulók: — a beépített tűzérzékelők és tűzoltó berendezések fogalmát, — a hőre, füstre, fényre működő érzékelők felosztását, — a jelzőrendszerek és tűzjelző központok felépítését, funkcióit, — a vízzel, habbal, halonnal, halonpótló gázokkal és szén-dioxiddal oltó berendezések fogalmát a tűzérzékelők és tűzoltó berendezések telepítésére vonatkozó általános tűzvédelmi előírásokat. Rendezési szinten sajátítsák el a tanulók: — a tűzérzékelők felépítését, működését, elhelyezési szabályait, — a tűzjelző központok jelzőrendszereinek egyes elemeit, működésüket, az információ-feldolgozás lehetőségeit, — a vízzel oltó (sprinkler) berendezés felépítését, fő részeinek működését, — az önműködő tűzoltó egység és a tápellátás funkcióit, a telepítés műszaki követelményeit, — a habbal oltó berendezés elhelyezési lehetőségeit, a beépítés jellemzőit, — a halonnal, gázzal oltó rendszer működési elvét, a vezérlés módját, — a szén-dioxiddal oltó telepek szerkezeti elemeinek funkcióit, az indítás lehetőségeit, — az automatikus tűzvédelmi berendezések tervdokumentációinak elkészítési elveit és elbírálásuk szempontjait. 1998/25. szám Jártassági szinten tudják végrehajtani a tanulók: — az automatikus oltóberendezésekben alkalmazott oltóanyagok mennyiségének meghatározási módját.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes